CBI vs CBI : जानें, आसान भाषा में सीबीआई के काले चिट्ठे का पूरा माजरा - India Election News
सीबीआई के भीतर ही घमासान तेज होता जा रहा है। CBI मामले के प्रकरण से एक के बाद एक गुत्थी खुलती जा रही है। सीबीआई के दो प्रमुख अधिकारी राकेश अस्थाना के साथ आलोक वर्मा को अनिश्चितकालीन छुट्टी पर भेजने के साथ ही 18 अधिकारियों का तबादला कर दिया गया था।
CBI vs CBI विवाद को समझने से पहले जान लीजिये इसके मामले के मुख्य किरदार: मोईन कुरैशी, राकेश अस्थाना और आलोक वर्मा जबकि सतीश बाबू सना, केंद्रीय मंत्रीहरिभाई पार्थीभाई चौधरी, मनीष कुमार सिन्हा, के साथ कुछ और शीर्ष अधिकारियों का नाम इस सूची से जुड़ा दिखता है। सबसे शुरुआत में बता दें, यह पेंचीदा मामला CBI के निदेशक और स्पेशल निदेशक के एक दूसरे के बीच भ्रष्टाचार से जुड़ा है। भले ही यह विवाद भ्रष्टाचार से जुड़ा हो मगर इस हंगामे के बीच कई तरह के झूठ का पर्दाफाश होता दिख रहा है।
वर्मा और अस्थाना के एक-दूसरे पर भ्रष्टाचार के लगाए आरोप के बीच गहराते विवाद के मद्देनजर केंद्र सरकार ने मामले की जांच कर रही CVC की सहमति पर 24 अक्टूबर को दोनों अधिकारियों को जबरन छुट्टी पर भेज दिया है। इसी दरमियां सीबीआई के आला अधिकारी आलोक वर्मा ने खुद पर लगाए गए भ्रष्टाचार के आरोप को न्यायालय में चुनौती दी थी जिसे सुप्रीम कोर्ट की मुख्य न्यायधीश की बेंच ने CVC से दो हफ्ते में वर्मा पर लगे आरोप की जाँच का पूरा स्पष्टीकरण माँगा था। सीबीआई के निदेशक और स्पेशल निदेशक के भिड़ंत के बीच नियुक्त अंतरिम डायरेक्टर एम नागेश्वर राव से सुप्रीम कोर्ट ने साफ़ शब्दों में किसी भी नीतिगत फैसले लेने से वंचित रखा है।
16 नवंबर को दाखिल किये गए CVC की बंद लिफाफे के रिपोर्ट पर सुप्रीम कोर्ट ने आलोक वर्मा का जवाब माँगा था जिस पर वर्मा के वकील ने सोमवार को न्यायालय के सामने गुप्त जवाब पेश कर दिया है। वर्मा मामले पर मंगलवार पर होने वाली अगली सुनवाई को सुप्रीम कोर्ट ने 29 नवंबर तक के लिए टाल दिया है।
दरअसल हवाला और मनी लॉन्डरिंग मामले के आरोपी मोईन कुरैशी से जुड़ा है सीबीआई विवाद का जड़। मीट कारोबार जगत का बड़ा नाम मोईन क़ुरैशी को क्लीनचिट देने के लिए सीबीआई ने बीते दिनों विशेष निदेशक राकेश अस्थाना के साथ ही कई जांच अधिकारियों के ख़िलाफ़ कथित तौर पर घूस लेने के सन्दर्भ में एफआईआर दर्ज कराई थी। सीबीआई के मुताबिक मोईन कुरैशी मामले में स्पेशल निदेशक अस्थाना ने सतीश बाबू सना से 3 करोड़ रुपये का घूस लिया है। सीबीआई के इस आरोप के बाद प्रधानमंत्री कार्यालय को इस मामले में हस्तक्षेप कर डीजीपी अधिकारी देवेंद्र कुमार को गिरफ्तार करना पड़ा।
यह भी पढ़ें :सीबीआई VS सीबीआई केस में क्यों भड़के चीफ जस्टिस गोगोई ?
हालाँकि सतीश साना का नाम मोइन कुरैशी की जांच के दौरान सामने आया था। दर्ज FIR के मुताबिक मनोज प्रसाद अपने भाई सोमेश प्रसाद, सतीश साना से मिले थे। व्यापारी मनोज और सोमेश दुबई में व्यापार सँभालते हैं उन्होंने सीबीआई के अधिकारी की मदद से सतीश से केस खत्म करा देंगे का विश्वास दिलाया। सतीश का आरोप है कि सोमेश ने एक अधिकारी को फोन लगाया जिसने दावा किया कि वो 5 करोड़ रुपये में पूरे मामले को खत्म करा देगा मगर एडवांस में 3 करोड़ रुपये की मांग रखी। बाद में दुबई स्थित व्यापारी सोमेश ने खुलासा करते हुए सतीश को बताया कि जिस अधिकारी से उसने बात की उसका नाम राकेश अस्थाना है इसकी पुष्टि के लिए सोमेश ने सतीश को उसका वॉट्सऐप डीपी भी दिखाया था। मसलन सतीश बाबू सना के मुताबिक मुक़दमे से बचने के लिए उसने बिचौलियों के माध्यम से अस्थाना को घूस देकर इस मामले से निपटारा पाया था।
मोईन कुरैशी का मामला
यूपी के रामपुर से ताल्‍लुक रखने वाले मोइन कुरैशी ने शुरुआती दौर में रामपुर में बूचड़खाना खोलने से आगे बढ़ते हुए भारत देश के सबसे बड़े मांस निर्यातक कारोबारी बन गए है। 2014 में पहली बार मोईन कुरैशी का नाम ख़बरों में तेजी से फैलता दिखा। इस वक़्त आयकर विभाग ने अनजान कारोबारी कुरैशी के 15 ठिकानों पर छापा मारा। जिसके बाद चुनावी माहौल के बीच राजनीतिक गलियारे में प्रचार-प्रसार में जुटे नरेंद्र मोदी ने जोर-शोर से इस मुद्दे को उछाला और अकबरपुर की रैली में मोदी ने एक बड़े स्कैंडल की ओर इशारा करते हुए जनता से सवाल किया- ‘क्या सच्चाई सामने नहीं आनी चाहिए?’
इस रैली को सम्बोधित के तक़रीबन 8 दिन बाद ही आयकर विभय के हाथ लगी रिकॉर्डिंग में सामने आया शख्स को रधानमंत्री उम्मीदवार ने गाँधी परिवार से करीबी होने का जिक्र किया था। जिसके बाद हैदराबाद निवासी और कुरैशी के कारोबारी सतीश सना ने राकेश अस्थाना के खिलाफ सुप्रीम कोर्ट में अर्जी दाखिल की थी। इस अर्जी में सना ने जांच में सहयोग करने का विश्वास दिलाया और सुप्रीम कोर्ट के रिटायर जज जस्टिस एके पटनायक की निगरानी में बयान देने को तैयार है। जहाँ एक ओर सीबीआई और सतीश बाबू सना ने राकेश अस्थाना पर भ्रष्टाचार का आरोप लगाया है तो वहीं उसके विपरीत 24 अगस्त को अस्थाना ने कैबिनेट सचिव को शिकायत भेजकर आलोक वर्मा पर कुरैशी केस में आरोपी सतीश सना से रिश्वत का मामला दर्ज कराया है।
ट्रांसफर को लेकर मचा बवाल
19 नवंबर की सुनवाई में सीबीआई DIG मनीष कुमार सिन्हा ने केंद्र सरकार और राकेश अस्थाना पर सीधा हमला बोला है। सीबीआई के विशेष निदेशक राकेश अस्थाना के खिलाफ चल रही जांच टीम के चीफ मनीष सिन्हा ने केस की एसआईटी जांच की मांग रखी है। जांच के मुख्य अधिकारी मनीष सिन्हा ने नागपुर ट्रंसफप किए जाने के खिलाफ सुप्रीम कोर्ट से गुहार लगाई है। स्टर्लिंग बायोटेक की जांच कर रहे सीबीआई अधिकारी अश्विनी कुमार गुप्ता ने अपने इंटेलिजेंस ब्यूरो में तबादले का भी मसला उच्च न्यायलय के सामने पेश किया था। मगर सुप्रीम कोर्ट इस मामले पर त्वरित सुनवाई से इंकार कर दिया जबकि स्टर्लिंग बायोटेक की जांच कर रहे अश्विनी कुमार गुप्ता ने राकेश अस्थाना की इस मामले में संदिग्ध भूमिका बताई है।बस्सी ने भी उच्च न्यायालय के सामने अंडमान-निकोबार तबादले को चुनौती दे चुके है मगर न्यायाधीश ने कुछ समय अंडमान में गुजरने की सलाह दी है।
मनीष सिन्हा ने किया धारदार वार
मनीष सिन्हा ने अपने तबादले का मसला उठाते हुए राष्ट्रीय सुरक्षा सलाहकार अजित डोभाल, केन्द्रीय मंत्री हरिभाई पी चौधरी और केन्द्रीय सतर्कता आयुक्त केवी चौधरी को अपनी याचिका में निशाने पर लिया। सिन्हा ने राकेश अस्थाना मामले की जांच के लिए में कथित रूप से हस्तक्षेप करने के प्रयास का आरोप लगाया । मनीष का पक्ष रखते हुए वकील सुनील फर्नांडिस ने मुख्य न्यायाधीश के समक्ष याचिका में मंगलवार को सीबीआई निदेशक आलोक वर्मा के अनुरोध के साथ उनकी याचिका को भी सुनवाई के लिए सूचीबद्ध किये जाने का अनुरोध किया था मगर सीजेआई रंजन गोगोई ने इस वक़्त सिन्हा की अर्जी पर सुनवाई करने से इनकार कर दिया है। बता दें, मनीष कुमार सिन्हा इस वक़्त राकेश अस्थाना मामले की जांच टीम का नेतृत्व कर रहे थे।
Tags: अजीत डोभालकेंद्र सरकारसीबीआई
सीबीआई VS सीबीआई केस में क्यों भड़के चीफ जस्टिस गोगोई ?